Actualizare ora 2,30 "Pe mâine"

Sibienii care au protestat împotriva Guvernului s-au întors în Piața Mare, spunând că se vor întoarce și mâine/astăzi, fiind trecut cu mult de miezul nopții.

Actualizare ora 02.21 În fața sediului PSD se huiduie copios. Se strigă "Rușine să vă fie!" Mai mulți saci cu gunoi sunt puși în fața sediului PSD.

Dupa cateva lozinci anti PSD, coloana se pune in miscare. Oamenii se recunosc și se salută prin îndemnuri de îmbărbătare.

Protestatarii se întorc pe Bălcescu. Numărul lor a scăzut la 1000.

Actualizare ora 2,15. Ajunși în fata Spitalului Județean, protestatarii au strigat "Vrem spitale, nu catedrale"

Actualizare ora 1,40 Protestatarii au ajuns pe strada Bâlea, la casa președintelui Iohannis. Se strigă "PSD, ciuma roșie", "Rușine, Rușine să vă fie!"Oamenii fluieră, strigă "România trezește-te!" O pedardă a fost aruncată în apropiere, dar protestul este pașnic. Cel mai mult se strigă "hoții!, hoții!"

Sibienii au făcut un tur aproape complet al orașului. Este aproape ora două noaptea.

Actualizare ora 01.00

Conform estimărilor Jandarmeriei numărul sibienilor ieșiți în stradă a ajuns la 5000. Protestatarii au ajuns în cartierul Vasile Aaron, și scandează împotriva Guvernului pe strada Semaforului.

Actualizare ora 24.45

Manifestanții au ajuns pe Bulevardul Mihai Viteazu. Numarul celor ieșiți în stradă a ajuns la 3000. Protestul este pașnic, sibienii păstrând traseul stabilit încă de duminică seară. În noptea asta, ei au trecut și pe la Prefectură, cerând demisia Guvernului.

Actualizare ora 24.21

Actori ai Teatrului Radu Stanca împart ceai protestatarilor. Sunt la această oră peste două mii de sibieni ieșiți în stradă pentru a protesta împotriva ordonanțelor emise de Guvernul PSD în această seară.

Actualizare ora 24,10

"Singura soluție, încă o revoluție!" strigă protestatarii sibieni care au ajuns în fața Prefecturii, cerând demisia Guvenului. Întreaga stradă este ocupată de manifestanți.

Actualizare ore 23.40

Coloana de protestatari se deplasează pe Nicolae Bălcescu. Numărul participanților a ajuns la 1500. Se strigă "Afară, afară cu PSD din țară!", se cere demisia Guvernului.

Știre inițială

300 de sibieni protestează în Piața Mare după ce Guvernul a adoptat în această seară proiectul graţierii unor pedepse și modificarea codurilor penale prin Ordonanţă de Urgenţă.

Imediat după ce Ministrul Justiției a făcut anunțul oficial, reacțiile de pe Facebook ale sibienilor care au ieșit la proteste nu au întârziat să apară și au decis să iasă în stradă.

Este a doua oară când cei din Sibiu au ieșit în stradă astăzi. În jurul orei 18, aproximativ 100 de persoane au protestat,